হুগলির মগরায় নাবালিকার অস্বাভাবিক মৃত্যু! ধৃত ২

দেবেশ চক্রবর্তী, হুগলি (মগরা): হুগলির (Hoogly) মগরায় (Mogra) নাবালিকার অস্বাভাবিক মৃত্যুর ঘটনায় দুজনকে গ্রেফতার করল পুলিশ।

বছর খানেক আগে ভালোবেসে বিয়ে করেছিল এক নাবালিকা (Minor),গতকাল তার অস্বাভাবিক মৃত্যু হয় শ্বশুরবাড়িতে। নাবালিকার বাবার অভিযোগ বিয়ের পর থেকে মেয়েকে নির্যাতন করা হত শ্বশুড়বাড়িতে।

আরও পড়ুন: কাকার মেয়ের সঙ্গে লিভ ইন, পোড়া’ স্যুটকেসের মধ্যে উদ্ধার তরুণীর দগ্ধ দেহ

গতকাল সন্ধায় মেয়ের শ্বশুড়বাড়ি থেকে ফোন করে বলা হয় খুঁজে পাওয়া যাচ্ছে না। এরপর মগড়া স্টেশনের কাছ থেকে মেয়েকে বাড়ি দিয়ে আসি। রাতে জামাই ফোন করে জানায় গলায় দড়ি দিয়ে আত্মঘাতী হয়েছে।

মেয়ের শ্বশুড়বাড়ি গিয়ে দেখেন বিছানায় পড়ে আছে। তুলে নিয়ে মগড়া হাসপাতালে গেলে চিকিৎসক জানিয়ে দেন মৃত্যু হয়েছে।

শ্বশুরবাড়ির কেউ তাকে হাসপাতালে নিয়ে যায়নি। মৃতার পরিবারের অভিযোগের ভিত্তিতে ৮৫/৮০(২)/৩(৫) বিএনএস ও ৬(১) পকসো ধারায় মামলা রুজু করে তদন্ত শুরু করেছে মগড়া থানার পুলিশ।

মৃতার স্বামী ও শ্বশুড়কে গ্রেফতার করে। আজ ধৃতদের চুঁচুড়া আদালতে পেশ করা হয়। মৃতদেহের ময়নাতদন্ত হয় চুঁচুড়া ইমামবাড়া হাসপাতালে।