বিএসএফ ক্যাম্পের ভেতর আবাসনে নাবালিকাকে আটকে রেখে ধর্ষণ!

জলপাইগুড়ি: বিএসএফ ক্যাম্পের (BSF Camp) ভেতর আবাসনে নাবালিকাকে (Minor Girl) আটকে রেখে ধর্ষণ (Rape)! অভিযুক্ত বিএসএফ জওয়ানের ছেলে (Son of BSF jawan)।

ঘটনায় চাঞ্চল্য জলপাইগুড়িতে (Jalpaiguri)। ঘটনা প্রসঙ্গে জানা গিয়েছে, ধূপগুড়ি মহকুমার একটি গ্রাম পঞ্চায়েতের বাসিন্দা ওই নাবালিকা গত মঙ্গলবার একাদশ শ্রেণির পরীক্ষা দিতে বাড়ি থেকে স্কুলে যায়। বাড়িতে বলে যায় পরীক্ষা দিয়ে বান্ধবীর বাড়িতে থাকবে।

এরপর বুধবার রাতে হঠাৎ ওই নাবালিকা বাড়িতে ফোন করে জানায় তাকে জলপাইগুড়ির রানীনগরের বিএসএফ ক্যাম্পের ভেতর কয়েকজন মিলে আটকে রেখেছে। একথা শোনা মাত্রই পরিবারের লোকজন রানীনগর বিএসএফ ক্যাম্পের উদ্দেশ্যে রওনা হয়।

আরও পড়ুন: হোলির দিন মেট্রো পরিষেবায় বড় বদল

পরিবারের সঙ্গে ছিলেন জেলা পরিষদ সদস্য মমতা বৈদ্য সরকার তিনি জলপাইগুড়ি কোতোয়ালি থানার সঙ্গে যোগাযোগ করে বিএসএফের অধিকারিকদের সঙ্গে কথা বলেন।

প্রথম অবস্থায় ক্যাম্পের ভেতর কাউকে ঢুকতে দেওয়া হয়নি। এরপর পুলিশের তরফে টাওয়ার লোকেশন ট্র্যাক করা হয়। বুধবার গভীর রাত পর্যন্ত বিএসএফ কর্তাদের সঙ্গে পুলিশের আলোচনা হয় এবং পরবর্তীতে ক্যাম্পের ভেতর তল্লাশি শুরু হয় যদিও রাতে তাদের সন্ধান পাওয়া যায়নি।

বৃহস্পতিবার সকালে ওই ক্যাম্পের আবাসন থেকে ওই নাবালিকা এবং বিএসএফ জওয়ানের ছেলেকে উদ্ধার করে কোতোয়ালি থানার পুলিশ।

নাবালিকার পরিবারের অভিযোগ, বিএসএফ জওয়ানের ছেলে এবং আরও কয়েকজন তাকে ক্যাম্পের আবাসনে আটকে রাখে। ওই নাবালিকাকে নেশা জাতীয় দ্রব্য সেবন করায় এবং তাকে ধর্ষণ করে বলে অভিযোগ।

বৃহস্পতিবার বিকেলে ধূপগুড়ি থানার নাবালিকার পরিবারের তরফে ওই অভিযুক্তের নামে লিখিত অভিযোগ দায়ের করা হয়েছে। তবে কিভাবে নাবালিকা ও বিএসএফ ক্যাম্পের ভেতরে গেল এবং ছেলেটির সঙ্গে কিভাবে পরিচয় ইতিমধ্যে পুরো ‌ ঘটনার তদন্ত শুরু করেছে পুলিশ।

তবে বিএসএফ ক্যাম্পের আবাসনে এই ঘটনা ঘটায় তাদের ভূমিকা নিয়ে প্রশ্ন তুলেছে নির্যাতিতা নাবালিকার বাবা।