নাবালিকাকে যৌনপল্লীতে বিক্রি, তৃণমূল নেতার তৎপরতায় উদ্ধার

রীনা কুমার, শিলিগুড়ি: কাজের প্রলোভন দেখিয়ে উত্তরপ্রদেশের (Uttarpradesh) এক নাবালিকাকে (Minor) শিলিগুড়িতে (Shiliguri) এনে পতিতালয়ে বিক্রি (Brothels) করার চেষ্টা। সুযোগ বুঝে সেখান থেকে পালিয়ে এনজেপি স্টেশনে (NGP) ঠাঁই নেয় সেই নাবালিকা। সেখানে থাকা স্থানীয় তৃণমূল কর্মীদের নজরে আসে সেই মেয়েটি।

তাকে দলীয় দফতরে নিয়ে এসে জিজ্ঞাসা বাদ করতেই আসল ঘটনা সামনে আসে। নাবালিকা জানিয়েছে, তার বাড়ি অরুণাচল প্রদেশে। সেখান থেকে তার এক পরিচিত তাকে শিলিগুড়ি নিয়ে আসে কাজের প্রলোভন দেখিয়ে। তবে শিলিগুড়িতে এনে তাকে পতিতালয়ে বিক্রি করে দেয়।

আরও পড়ুন: আরাধ্যা বচ্চনের মামলায় গুগলকে নোটিস দিল্লি হাইকোর্টের

নাবালিকা বিষয়টি বুঝতে পেরে সেখান থেকে কোনক্রমে পালিয়ে এনজেপি স্টেশনে আসে বাড়ি ফেরার উদ্দেশ্যে। সেখানেই এদিক ওদিন ঘোরাঘুরি করার সময় বিষয়টি নজরে আসে তৃণমূল কর্মীদের।

তারাই তাকে উদ্ধার করে নিয়ে এসে পুলিশকে ফোন করে। এনজেপি থানার পুলিশ গিয়ে নাবালিকাকে উদ্ধার করে থানায় নিয়ে আসে। ইতিমধ্যে ঘটনা তদন্ত শুরু করেছে পুলিশ।